Public procurement notice: Contract Notice
Published: 2025-11-25
Buyer: Lapin hyvinvointialue
Country: FI
Region: FI1B1
Contract type: Services
Procedure: Open procedure
CPV classification: 79624000 | 85121200: Specialist medical services
Estimated value: 1000000 EUR
Submission deadline: 2025-12-18
Award criteria: price

Technical requirements: Hankinnassa perustetaan hankintalain 42 §:n ja 43 §:n mukainen tilaajan ja useiden palveluntuottajien välinen puitejärjestely. 

Puitesopimuksessa vahvistetaan kaikki hankittavia palveluita koskevat ehdot. Puitejärjestelyiden ehdot määräytyvät tarjouspyyntöasiakirjojen perusteella.

Mikäli olosuhteet tarjouskilpailun aikana muuttuvat sellaisiksi, ettei hankintayksikkö voi hyödyntää tarjouskilpailun tuloksia, Tilaaja voi keskeyttää hankintamenettelyn osittain tai kokonaan todellisesta ja perustellusta syystä (hankintalain 125 §).

Tarjouksen tekemisestä, esittelystä tai muusta menettelyyn osallistumisesta ei makseta tarjoajille korvausta.

Tarjousten käsittelyn menettelyvaiheet ovat seuraavat:
Hankintayksikkö

1) Avaa tarjoukset
2) Tarkastaa tarjoajan soveltuvuutta koskevat vastaukset
3) Tarkastaa tarjousten tarjouspyynnön mukaisuuden
4) Vertailee tarjoukset
5) Tekee hankintapäätöksen ja antaa päätöksen tiedoksi kaikille tarjoajille
6) Tekee hankintasopimuksen voittajan kanssa

Hankintasopimus syntyy vasta kirjallisen sopimuksen allekirjoittamisella
Hankinnan kohteena on Lapin hyvinvointialueen Neurologian poliklinikan erikoislääkäripalvelut tämän tarjouspyynnön ja sen liitteiden mukaisesti.

Tarjouspyyntö on jaettu kahteen osa-alueeseen:
Osa-alue 1: Neurologian erikoislääkäripalvelut lähipalveluna neurologian poliklinikalla Lapin keskussairaalassa Rovaniemellä
Osa-alue 2: Neurologian erikoislääkäripalvelut etäpalveluna neurologian poliklinikalle

Hankittavien palvelujen sisältö ja yleisimmät työtehtävät on kuvattu tarkemmin tarjouspyynnön liitteessä 1 Palvelukuvaus ja ehdottomat vaatimukset.

Kilpailutettava palvelu on luonteeltaan lääkärityövoiman vuokrausta. Palvelua tuottavat työntekijät toimivat tilaajalle palvelua tuottaessaan Tilaajan työnjohdossa ja vastuulla, muutoin työnantajan vastuista ja työnantajalle kuuluvista velvoitteista huolehtii Palveluntuottaja.

Hankinnalla täydennetään Tilaajan omaa palveluntuotantoa. Vuokratyövoiman tarve ja tarpeen ajankohtiin liittyvät seikat on määritelty tarkemmin palvelukuvauksessa. Hankintayksikkö ei sitoudu mihinkään tiettyyn hankintamäärään, vaan hankinnan määrä riippuu tarpeesta. 

Hyvinvointialue ei ole korvausvelvollinen ostettavan palvelun määrän muutoksista sopimuskaudella, ostettava määrä voi sopimuskauden aikana vähentyä tai lisääntyä. Sopimus ei tuota Palveluntuottajalle yksinoikeutta myydä palvelua Tilaajalle.

Hankinnasta perustetaan osa-aluekohtaiset puitejärjestelyt, joihin valitaan 1-4 tarjousvertailussa parhaiten menestynyttä palveluntuottajaa, jotka täyttävät tarjoajille asetetut soveltuvuusvaatimukset sekä tarjouspyynnön ehdot ja vähimmäisvaatimukset. 

Hankinnat tehdään puitejärjestelyyn valituilta palveluntuottajilta ensisijaisesti noudattaen tarjouskilpailussa hintojen perusteella muodostunutta etusijajärjestystä. Puitejärjestely on kuvattu tarkemmin tarjouspyynnön liitteenä olevassa sopimusluonnoksessa. Hankinnan kohteena olevien palveluiden vähimmäisvaatimukset on kuvattu tarjouspyynnössä ja sen liitteissä.

Tarjoaja voi jättää tarjouksen yhteen tai kumpaankin osa-alueeseen.

Sopimuksen palvelutuotannon suunniteltu aloitusaika on tammikuu 2026. Hankinnan sopimuskausi on 12 kuukautta. Tilaaja varaa oikeuden kahteen kahdentoista (12) kuukauden mittaiseen optiokauteen sopimuskauden jälkeen.

Kyseessä on julkisista hankinnoista ja käyttöoikeussopimuksista annetun lain (1397/2016) 25 §:n 1 momentin kohdan 3 mukainen kansallisen kynnysarvon ylittävä liitteen E sosiaali- ja terveyspalveluhankinta.

Tarjouspyyntö muodostuu tästä hankintailmoituksesta liitteineen.
Tarjouksen valintaperusteena on kokonaistaloudellinen edullisuus, jonka peruste on halvin hinta.
Hankinnan kohteena on neurologian erikoislääkäripalvelut, työntekopaikkana on neurologian poliklinikka Lapin keskussairaalassa Rovaniemellä. 

Tilaajan tarpeen vaatiessa (esimerkiksi virkalääkärin äkillisissä sairastapauksissa), työntekopaikkana voi olla myös neurologian osasto Lapin keskussairaalassa, jolloin Tilaaja sopii erikseen Palveluntuottajan / Palveluntuottajien kanssa palvelun tuottamisesta neurologian osastolla.

Palvelua hankitaan kokonaisina viikkoina (maanantaista perjantaihin) tarpeen mukaan yksi tai useampi viikko kuukaudessa. Tilaajan tilanteeseen perustuen on mahdollista, että joinakin kuukausina palvelua ei osteta ollenkaan. Hankittavien palvelujen sisältö on kuvattu tarkemmin tarjouspyynnön liitteessä 1 Palvelukuvaus ja ehdottomat vaatimukset.

Tilaaja edellyttää palvelua toimittavalta lääkäriltä neurologian erikoislääkärin tutkintoa.
Tilaaja varaa oikeuden yhteen kahdentoista (12) kuukauden mittaiseen optiosopimuskauteen sopimuskauden jälkeen. Tilaajalla on oikeus käyttää optio vain osaan sopimuksen kohteesta.